ഇംഗ്ലണ്ട് പ്രകോപിപ്പിച്ചത് ആവേശം കൂട്ടി ഒരു തരിമ്ബും വിട്ടുകൊടുക്കില്ലെന്ന് വിരാട് കോഹ്ലി, മറുപടിയുമായി ജോസ് ബട്ലര് ലണ്ടന്: ലോര്ഡ്സ് ടെസ്റ്റിനിടെ ഇംഗ്ലണ്ട് ടീമംഗങ്ങള് പ്രകോപനം സൃഷ്ടിച്ചെന്ന് ഇന്ത്യന് നായകന് വിരാട് കോഹ്ലി. ലീഡ്സില് ആരംഭിക്കാനിരിക്കുന്ന ടെസ്റ്റിന് മുന്നോടിയായി മാധ്യമങ്ങളോട് സംസാരിക്കവേയാണ് കോഹ്ലിയുടെ പ്രതികരണം.എന്തായിരുന്നു ആദ്യ ടെസ്റ്റില് വര്ധിത വീര്യമേകിയത് എന്ന ചോദ്യത്തിന് കോഹ്ലിയുടെ മറുപടിയിങ്ങനെ : പ്രകോപിച്ചാല് ഒരിഞ്ചും പിന്നോട്ട് പോകില്ലെന്ന് രണ്ടാം ടെസ്റ്റിന്റെ അഞ്ചാം ദിവസം ഞങ്ങള് കാണിച്ചുകൊടുത്തു. ഞങ്ങള് ജയത്തിനായി ഒന്നിച്ചിറങ്ങി. ഞങ്ങളെ നിസ്സാരരായി കാണാന് ഒരു എതിര് ടീമിനെയും അനുവദിക്കില്ല. എന്തൊക്കെ മുന്നില് വന്നാലും ജയത്തിനായുള്ള എല്ലാ വഴിയും സ്വീകരിക്കുമെന്ന് ഞങ്ങള്ക്കും അവര്ക്കും അറിയാംഎന്താണ് ഗ്രൗണ്ടില് പറഞ്ഞതെന്ന് ഞാന് പറയുന്നില്ല. രണ്ട് ടീമും പറയുന്നത് പിടിക്കാന് സ്റ്റംപ് മൈക്കും കാമറയും ഉണ്ട്. ഗ്രൗണ്ടില് വെച്ച് ഇംഗ്ലീഷ് താരങള് പറഞ്ഞതാണ് ഞങ്ങള്ക്ക് വര്ധിത വീര്യം നല്കിയത് കോഹ്ലി പറഞ്ഞു. പ്രതികരണവുമായി ഇംഗ്ലീഷ് ബാറ്റ്സ്മാന് ജോസ് ബട്ലറും എത്തി. വിരാട് കോഹ്ലി ഒരു പോരാളിയാണ്. അദ്ദേഹം വെല്ലുവിളികള് ഇഷ്ടപ്പെടുന്നു. നല്ല ബാറ്റ്സ്മാനുമാണ്. സത്യസന്ധമായി പറഞ്ഞാല് അദ്ദേഹത്തിനെതിരെ കളിക്കാന് ഇഷ്ടമാണ്. അദ്ദേഹത്തിനെതിരെയും ടീമിനെതിരെയും കളിക്കുന്നത് ഹരമാണ്. ഞങ്ങള് ആസ്വദിക്കുന്നു. ഞങ്ങളുടെ ഭാഗത്തും പോരാളികളുണ്ട് ജോസ് ബട്ലര് പറഞ്ഞു.ലോര്ഡ്സ് ടെസ്റ്റിനിടെ ജയിംസ് ആന്ഡേഴ്സണ്, ജോസ് ബട്ലര് അടക്കമുള്ളവര് ഇന്ത്യന് താരങ്ങളുമായി പലതവണ കോര്ത്തിരുന്നു. ഒടുവില് അഞ്ചാംദിനം അവിസ്മരണീയ പ്രകടനത്തിലൂടെ ത്രില്ലര് പോരിനൊടുവില് ഇന്ത്യ 89 റണ്സ് ജയം നേടിയിരുന്നു.